b"\n_START_ARTICLE_\nKisapmata (pelikula)\n_START_SECTION_\nBuod ng pelikula\n_START_PARAGRAPH_\nSi Dadong Carandang (Silayan), isang retiradong opisyal na pulis, ay napakapangabig sa kanyang anak na si Mila (Santos), na hindi siya pinapayagan ng kanyang ama na tumanggap ng mga sinumang manliligaw. Bagama't nagalit sa pahayag ni Mila ng kanyang pagbubuntis, pinayagan ni Dadong na magpakasal siya kay Noel Manalansan (Ilagan) pagkatapos makamit ang kanyang mga di-makatuwirang hiling ukol sa isang pasalap. Nakiusap si Dadong kina Mila at Noel na magpalipas ang kanilang gabing-kasal at mga araw kapagkuwan sa bahay ng mga Carandang, sa dahilan na maysakit si Aling Dely (Solis), ina ni Mila. Pauwi nang pabalik sa malalim na gabi, sinarhan si Noel ng bahay. Namumuhi, sumuong siya kay Dadong sa sumunod na araw subali't umalis na lamang na hindi kasama si Mila, na nasindakan upang pumirmi. Sinubukan ni Noel na tumawag kay Mila nguni't ang kanyang mga pagsusumikap ay binigo ng kanyang biyenan. Nagbalak si Mila na tumakas subali't pinigilan siya ng kanyang ina. Sinariwa ang alaala ni Mila na siya ay inuulit na ginagahasa ng kanyang ama. Sa huli, nilangan ni Mila si Dadong at nangasiwa sa pagtakas._NEWLINE_Sa sasal ng pagngangalit, nagwala si Dadong sa bahay ng mga Manalansan. Umuwi siyang nagpupuyos sa galit dahil nagtanan ang mag-asawa. Nagbanta siya na papatayin niya ang kanyang asawa na si Dely kung hindi niya ibabalik si Mila. Takot na takot, nakiusap si Dely sa ama ni Noel na kausapin si Dadong. Isang Dadong na malinaw na humihingi ng paumanhin ay hinimok ang ama ni Noel na pabalikin ang bagong kasal sa Maynila. Nang bumalik sina Mila at Noel sa bahay ng mga Manalansan, nag-udyok si Dadong na umuwi na sa kanila, nagsasabing ang kanyang ina ay muling nagkasakit. Umuwi si Mila kasama si Noel, nguni't upang mag-impaki lamang ng kanyang mga gamit. Nakiusap si Dadong sa kanyang anak na manatiling tumahan, subali't nagpasiya na siya na iiwan na niya ang tahanan. Nagdili-dili, na may malamig na kawalaan ng pag-asa, nilabas ang baril at pinatay niya ang kanyang asawa, si Noel, si Mila at ang huli, ang kanyang sarili."